พอดีวันนี้มาทำงานแถวสยามค่ะ เที่ยงแล้วหาอะไรทานกันดีกว่าเนอะ เลือกอะไรไม่ถูกเข้าร้านนี้ละกัน เพราะด้วยตัวร้านน่ารักๆ น่านั่งดีอยู่ค่ะ กับร้าน “On The Table” ค่ะ สำหรับสาขานี้ที่สยามเซ็นเตอร์ ชั้น 4 ค่ะ

***บรรยากาศร้าน

บรรยากาศของร้าน On The Table ตกแต่งได้น่ารักน่านั่งเหมือนกันทุกสาขาจริงๆ ค่ะ ตกแต่งสไตล์โมเดิร์นเรียบๆ น่ารัก ดูสว่างสะอาดตาดีค่ะ ภายในร้านมีที่นั่งค่อนข้างเยอะแต่ก็ไม่อึดอัดดีค่ะ

***เมนู

เมนูของร้านนี้เน้นเป็นสไตล์ฟิวชั่นค่ะ มีทั้งแบบพวกพิซซ่า สปาเก็ตตี้ ข้าวแกงกะหรี่ ข้าวหน้าเนื้อ สลัด ข้าวห่อไข่ หรือจะเมนูซูชิต่างๆ ก็มีเช่นกันนะเออ สำหรับเราวันนี้อยากทานเส้นๆ ค่ะ เลยขอจัดมากับเมนู “Black Angel Hair” นั่นคือสปาเก็ตตี้เส้นดำทะเลนั่นเองค่ะ จานนี้ 260 บาท ถือว่าไม่ถูกนะคะ ถ้าเทียบกับปริมาณ และรสชาติค่ะ ซึ่งหน้าตายอมรับเลยว่าน่าทานมาก มีทั้งกุ้ง ปลาหมึก หอยลาย หอยแมลงภู่ แต่ก็อย่างละชิ้น 2 ชิ้นค่ะ รวมๆ ปริมาณจานนี้ไม่เยอะค่ะ ทานจานเดียวไม่อิ่มอะ พูดเลย!!ส่วนรสชาติเราว่ายังไม่โดนเท่าไหร่ สำหรับเรานะ มันออกเปรี้ยวๆ ไป (เป็นรสเปรี้ยวของซอสมะเขือเทศค่ะ) เราว่าไม่กลมกล่อมอะ คือไม่ฟินค่ะเมนูนี้

***สรุป

พนักงานบริการดีโอเค อาหารราคาค่อนข้างแพง  มี Service Charge 10% รสชาติธรรมดา (สำหรับเรานะ) ร้านน่านั่งบรรยากาศน่ารัก รวมๆ ก็ถือว่านั่งได้เรื่อยๆ แล่ะค่ะ